JohanHeinsen/ENO huggingface dataset:
Lolland-Falsters Stifts-Tidende, 1837-04-07
J Følge den af Secretairen ved det kongelige Academi for de skjønne Konster, Prof. Thiele, i Academiets høitidelige Forsamling den 31te Marts, forelæste Beretning, har Academiet i afvigte Aar modtaget en betydelig Sum, bestemt af afgangne Malermester Jens Neuhausen af Kjøbenhavn, til Pengepræmier for unge Konstnere. Arveladeren, som selv havde været Academiets Elev, testamenterede den Stiftelse, i hvilken han havde modtaget sin Dannelse, sin Samling af Haandtegninger og Bøger, og, med Undtagelse af et Par mindre Legater, sin hele Formue, under den Betingelse, at for denne skulde udsættes Præmier i alle Konstneres Fag, intet undtaget. Dog, da han havde forbeholdt to Slægtninge Renterne af denne Capital, tilfaldt ved hans Død, Aar 1816, ikkun hans Konst og Bogsamling Academiet, hans Formue udbetaltes først den 11te Juni 1836 af Kjøbenhavns Overformynderie, med 6000 Rbd. Sølv i en Prioritets Obligation og 9326 Rbd. 27 s. Repr. contant. Ved at indkjøbe for denne sidste Sum en kongelig 4 pCt. Obligation til Beløb 10,000 Rbd., er Lede gatets Hovedfond 16,000 Rbd. i 4 pCt.s Effecter. Academiet har, med Testamentets nærmere Bestemmelse for Øie, udarbeidet et Reglement for Legatets Anvendelse, hvilket under 18de Marts d. A. allernaadigst er approberet.
Lolland-Falsters Stifts-Tidende, 1837-04-07
En Veirprophet spaaer os i Aarh. Av. een af de Sommere der ere saa ønskelige for vor Agerdyrkning, nemlig med Blandingsveir, og derfor hverken for vaad eller for ter. Han grunder sin Spaadom paa 40 Aars Erfaring og haaber, om de sidste 7 Aars Erfaring i Aar vil holde Prøve, at ville kunne forudsige, omtrent naar der i Sommermaanederne vil falde Regn. Lykkes dette, kunne vi og fra hans Haand vente en Anviisning til, hvorledes enhver der har lært at skrive, fremdeles selv kan sættes istand til, at forudsige Sommerveierliget. For i Aar, siger han, skal Forsommeren til St. Hansdag blive noget tørrere end Eftersommeren, og, fraregnet nogle enkelte Regn bygger, vil først til St. Hansdag falde en ret velsignet Regn, og omtrent 3 Uger derefter igien en saakaldet dygtig Bløde; derpaa vil følge Regnbyger af og til lige til de første Dage af September hvorefter vil paafølge et gunstigt Hostveir, der dog vil afbrydes ved Jevndognstiden med nogle Dages Bygeveir.
Lolland-Falsters Stifts-Tidende, 1837-04-07
Hr. Comptoirist Martensen har formedelst ubehagelige Forvexlinger fundet sig foranlediget til i Kbhvns. Adresseaviis at bekjendtgjøre: "At Liigvers- og Klagebrevs-Forfatter H. M. Martens ikke staaer i nogensomhelst Berørelse til ham.
Lolland-Falsters Stifts-Tidende, 1837-04-07
Kjøbenhavn den 4de April. J Formiddags Kl. 10 bisattes i Trinitatis Kirke Hof- og Slotspræst Sophus Zahles Liig. Bønderne fra Vestrup og Flyng Sogne, den Afdødes forrige Menigheder vare komne her til Byen, for at bevidne deres forrige Sielesørger deres Kjærlighed, ved at bære hans Levninger til Kirken. Et talrigt Følge fulgte desuden Liget og Hs. H. Biskop Mynster hædrede den Afdøde med en skjøn og hjertelig Tale, hvori han blandt Andet anførte, at den Afdødes ophøiede Velgjører havde givet den Forevigede paa Sottesengen det trøstefulde Tilsagn, at sørge for hans tvende efterladte Børn, og at den Afdødes sidste forstaaelige Ord vare at nedbede Himlens Velsignelse over Hans Majestæt Kongen. Efter Talen blev et af Hr. Prof. Ochlenschlager forfattet Sørgeqvad afsjunget af Musik-Conservatoriets Elever fra Orgelet. (Berl. Tid.)
Lolland-Falsters Stifts-Tidende, 1837-04-07
Under 1ste ds. er hidtilværende ordineret Catechet ved Helliggeistes Kirke i Kjøbenhavn, J. H.V. Paulli beskikket til Slotspræst i afdøde Pastor Zahles Sted.
Lolland-Falsters Stifts-Tidende, 1837-04-07
Mad. Simonsen født Rysslander er atter indtraadt i Theaterpersonalet, og optræder en af de første Dage som Alice i Robert af Normandiet."
Lolland-Falsters Stifts-Tidende, 1837-04-07
Den 29de f. M. fremtraadte Hr. Adolph Rosen Naa kilde første Gang Ludvig Thostrup i Østergade og Vestergade og vandt meget bifald. Han er meget ung, i Besiddelse af et smukt, kraftigt Organ og gav flere Steder i Rollen med en komisk Tørhed, og Naturlighed, der syntes at vise, at han har et ikke ringe Anlæg for det Komiske.
Lolland-Falsters Stifts-Tidende, 1837-04-07
Fredagen den 31te f. M. var det kongl. Academie for de skjønne Kuuster forsamlet under Forsæde af Hs. Kongl. Høihed Prinds Christian Frederik for at høitideligholde Academiets Stiftelsesdag. Det behagede Hs. Kongl. Høihed at passere gjennem Academiets Skoler og at tage de af Medlemmerne og Eleverne der udstillede Arbeider i naadigst Øiesyn. Efterat Forsamlingen havde taget Sæde i den store Figursal, fremstod Secretairen og oplæste en Beretning om det Vigtigste, som ved Academiet er foregaaet og virket i det afvigte Aar. Derpaa foretoges Præmiernes Uddeling i følgende Orden, J Modelskolen. A. Tidemand og P. Schøler, den store Sølvmedaille. J Bygningsskolen. J. H. Kornbuch, den st. Sølvmedl. J Modelskolen. P. N. Spenner og C. W. Lodberg, C. Rosenberg og M. Unna den mindre Sølvmedl. J Bygningsskolen. L. A. Vinstrup og J. F. Ahrens den mindre Sølvmedl., og i Ornamentfaget, for Tegning efter Gips: C. Friis og M. F. Bruun, og for Modellering efter Tegning: P. P. Hougaard og J. Hongaard de i dette Fag udsatte Præmier. Nakskov. Hovedgaarden Gammelgaard med underliggende Bøndergods og Tiender den kongelige Kasse tilhørende, solgtes ved Auctionen den 31te f. M. til Hr. Tromme, for 120,000 Rbd. Budet blev strax approberet. Frederiksdahl ved Rakskov, tilhørende Hr. Stadshauptmand, Ridder R. Clausen, er i disse Dage solgt underhaanden til Hr. Burchardt fra Mecklenborg for 64,000 Rbd.
Lolland-Falsters Stifts-Tidende, 1837-04-07
Blandet. Hr. F. Mannier, Forfatter til Breve om Jsland, har nyligen tiltraadt sin Reise fra Paris til Danmark, Sverrig og Norge, for i Kjøbenhavn og Stockholm, at fortsætte sine Undersøgelser i nordiske Oldsager. Derhos har Ministeren for den offentlige Underviisning overdraget ham at undersøge, Skolevæsenets Tilstand i hine Kongeriger, og derom at afgive en udførlig Beretning.
Lolland-Falsters Stifts-Tidende, 1837-04-07
Til Rouen er nyligen ankommen over 200 Kanoner af svært Kaliber, der endnu bære Spor af de russiske Kugler, og ere, som ubrugelige, solgte til Støberierne i Rouen.
Lolland-Falsters Stifts-Tidende, 1837-04-07
J det franske Stykke Endnu en Fordom, som dreier sig om Deputeretvalgene, og ivrer imod at man ikke vil vælge Jøder til Deputerede, forekommer følgende pudseerlige Jndfald. En Mand, dertil 80 vil vælges, lader sig, for at vinde sin Skrædder, som er Vælger, tage Maal til en ny Kjole. Tilfældigviis opdager han, at Skrædderen bruger et af hans Circulairer til sine Vælgere til Maal, og, da han siden beder om hans Stemme, men Skrædderen frygter at han ikke elsker Friheden, tager han Maalet for at vise denne at Ordet Frihed sikkert findes derpaa med store Bogstaver. De søge begge og da de tilsidst opdage det lige ude i Kanten, siger Manden: "De har klippet Friheden forbandet nær, een Linie endnu, og - den var gaaet Fanden i Vold.
Lolland-Falsters Stifts-Tidende, 1837-04-07
J Frankrig ere nu Jern=Meubler i Mode; som Forløbere er der alt arriveret Jernstole til Hamborg. Det er den forkeerte Verden, bemærker et Blad, at sidde paa Jernstole i nürnberger Pinde huse.
Lolland-Falsters Stifts-Tidende, 1837-04-07
Skrædderkunsten forestaaer en stor Revolution, eller i det Mindste en Reformation. Mester Weilandt i Amsterdam, har nemlig opfundet en Sye maskine, der syer lange, og, hvad der er vigtigt, meget durabel Syening, naar den blot trækkes op.
Lolland-Falsters Stifts-Tidende, 1837-04-07
Kongen af Holland har paaskjønnet Mandens Genialitet og foræret ham 300 Ducater. Men ogsaa ham forfølger Misundelsen, hans Colleger ville ikke erkjende Sømmen for Langsarbeide.
Lolland-Falsters Stifts-Tidende, 1837-04-07
Kjøbenhavns Havnepriser den 1ste April. Hvede, holst. 6 Rbd. a 6 Rbd. 32 s.; dito Lollandsk, 5 Rbd. 16 s.a 5 Rbd. 24 s. Rug, sjæll., 4 Rbd. 8 s. a 4 Rbd. 16 s.; dito fra Provindserne, 4 Rbd. a 4 Rbd. 48 s. Byg, Geradet, 3 Rbd. 24 s. a 3 Rbd. 32 s. Havre, 2 Rbd. 56 s. a 2 Rbd. 64 s.
Lolland-Falsters Stifts-Tidende, 1837-04-07
Reisende fra den 29de Marts til den 5te April 1837.
Lolland-Falsters Stifts-Tidende, 1837-04-07
Fra Gaabense til Vordingborg. Med Pakkeposten: Kammerraad Nyholm; Fuldmægtig Maag; Madam Foslund, Med Personposten. Qvarteermand Folkmann; Cand. Chr. Winther, Kjøbmand Krøyer; Jnspect. Bille; Jomfr. Bentzen, Kjøbmand Grundtvig. Udenfor Posterne: Justitsraad og Birkedommer Krüger med Familie, Muurmester MertiinsKjøbmand Boas; Handelsbetjent Horup; Disciplene Ancker, Clausen, Beck, Brünnicke, og Clausen Bagge; Justitsraad og Godsinspecteur Richter, Kjøbm. Erasmi, Skovrider Wegge. Fra Vordingborg til Gaabense. Med Pakkeposten, Overlærer Blicher; Jfr. From. Med Personposten: Madam Holm; Handelsfuldm. Holst. Udenfor Posterne: Justitsraad Richter; Skipper Monrath; Kammerraad Nyholm.
Lolland-Falsters Stifts-Tidende, 1837-04-07
Bekiendtgjörelser. En ædel, ung Mand, Provisor Mölsted, er ikke mere En brat Död endte hans psychiske Lidelser. Mange sörge dybt ved hans alt for tidlige Bortgang, thi hans blide, elskværdige Charakteer havde erhvervet ham mange, saare mange Venner, Nakskov den 2den April 1837. Na Paa førstkommende Søndag begynder Gudstienesten i Nykiøbing Kirke Kl. 1. Værelser.
Lolland-Falsters Stifts-Tidende, 1837-04-07
Trende Værelser af hvilke det ene med Seng, samt et godt Loft er for i Sommer at erholde til Leie her i Nykjøbing mod en billig Betaling. Adressecontoiret anviser. Aar 1837, Mandagen den 20de Marts blev i den kongl. Lands-Over samt Hof og Stads=Ret i Kiøbenhavn afsagt Domi Sagen.
Lolland-Falsters Stifts-Tidende, 1837-04-07
Nr. 4 Exerceer=Jnspecteur ved Kiøbenhavns borgerlige Jnfanterie, Major Claus Bernth v. Hellesen. contra Redacteuren af Bladet "Raketten med Stierner C. F. Reiffenstein. og saaledes: Kiendt for Ret.De ovenomhandlede i tvende i Bladet "Raketten med Stjerner Nr. 120 for Løverdagen den 16de Julii f. A. indførte Stykker forekommende Yttringer og Udtryk bør, forsaavidt Samme kunne ifølge det Ovenanførte ansees fornærmelige for Citanten, Exerceer-Jnspecteur ved Kiøbenhavns borgerlige Jnfanteriecorps, Major Claus Bernth v. Hellesen, døde og magtesløse at være og ikke komme Citanten til Skade paa Embede, Ære gode Navn og Rygte i nogen Maade, og bør Jndstævnte, Redacteuren af fornævnte Blad, C. F. Reiffenstein, for sit i saa Henseende udviste Forhold til Kjøbenhavns Fattigvæsens Hovedkasse bøde Halvtredsindstyve Rigsbankdaler Sølv. Saa udreder han og til Vedkommende, Rettens Gebyhr, Skriversalarium, og Godtgjørelse for det stemplede Papiir, der saafremt Sagen ikke havde fra Citantens Side være beneficeret skulde have været erlagt og forbrugt, samt til Procurator Borup i Salarium tolv Rigsbankdaler Sølv. Det Jdømte udredes inden 15 Dage efter denne Doms lovlige Forkyndelse under Adfærd efter Loven.
Lolland-Falsters Stifts-Tidende, 1837-04-07
Jndstævnte bør inden 8 Dage fra denne Doms Afsigelse foranstalte den af ham til Retten under 19de December f. A. indgivne Skrivelse afskreven paa stemplet Papiir. Hvilket herved, i Overeensstemmelse med den 20de 8 i Forordningen af 27de September 1799, bringes til offentlig Kundskab. Justits=Comptoiret i ovenmeldte Ret den 21de Marts Hoff.
Lolland-Falsters Stifts-Tidende, 1837-04-07
215 Rbd. 11 s. S. & T. af Umyndiges Midler under Baadesgaards Godses Overformynderie, kunne strax erholdes udlaante imod lovbefalet Sikkerhed. Gloslunde den 2den April 1837. H. Møller.
Lolland-Falsters Stifts-Tidende, 1837-04-07
Auction. Jfølge Dom og Udlæg, samt vedkommende Udlægshavers Reqvisition bliver den Frederik Behms Enke Maren Rasmusdatter tilhørende Arvefæsteparcel i Vester Schiørringe, af Hartkorn 2 Tdr. 1 Skp. 3 Fdk. 2 3/4 Alb. med de paa samme værende Bygninger stillet til Bortsalg ved 3de Auctioner, som afholdes: Løverdagen den 15de, 22de og 29de d. M., hver Dags Formiddag Kl. 10 slet. De 2de første Auctioner afholdes paa Undertegnedes Contoir paa Pederstrup og den 3die Auction paa den sælgende Eiendom. Conditionerne ere forinden Auctionerne til Eftersyn hos Prøveprocurator Smidt i Nakskov. Pederstrup den 1ste April 1837. Aggerup.
Lolland-Falsters Stifts-Tidende, 1837-04-09
Lollands-Falsters No. 31te Aargang. StiftsTidende. Privilegeret til Forsendelse med de Kongelige Brevposter. Redigeret, forlagt og udgivet af C. F. Tidemand, Procurator. Trykt i Wilhelm Aaubs Officin i Nykjøbing. Bulletius.
Lolland-Falsters Stifts-Tidende, 1837-04-09
(Af 5te April.) Hs. Maj. Kongen har havt en særdeles god Nat, Søvnen har været næsten uforstyrret af Hosten, og Allerhøistsammes bedre befindende tiltager.
Lolland-Falsters Stifts-Tidende, 1837-04-09
(Af 6te.) Hs. Maj. Kongen har havt en god Nat, og Allerhøistsammes Befindende er godt, som i de senere Dage.
Lolland-Falsters Stifts-Tidende, 1837-04-09
Udenlandske Nyheder. Spanien. Den preussiske Statstidende meddeler en Skrivelse dat. Tolosa den 18de Marts, hvori det, efter en detailleret Beretning om Fægtningen ved Ernani, slutteligen hedder: "Skulde det nu lykkes os, ogsaa at tilføie Espartero et Nederlag, hindrer os intet mere i at rykke frem paa Veien til Madrid. Blandt Carlisterne hersker Glæde og en ualmindelig Begeistring. De synge, dandse og iføre sig de Dødes og Fangnes Uniformer, som i den sidste Træfning faldt os i Hænderne. Særdeleshed tage sig de engelske røde Uniformer heelt pudseerligt ud. En halv Time efterat Slaget var endt havde ingen død Fjende en Trevl paa Kroppen, og de Fangne lod man kuns beholde Skjorten. Da de Sidste droge gjennem Tolosa fandt Juntaen dette Optog noget usømmeligt, der forfattedes strax en Liste over alle dem der gjaldt for hemmelige Christinere, og disse maatte da tilveiebringe de fornødne Beenklæder. – De seneste Efterretninger fra Bayonne omtale en nye uheldig Træfning for Espartero den 21de f. M. mellem Durango og Bilbao, hvorefter denne ilsomst havde trukket sig tilbage til sidstnævnte Bye. Jnfanten Don Sebastian skal med 22 Batailloner have afskaaret det constitutionelle Corps, og besat Veien til Søndagen den 9. April 1837. Bilbao. Endnu den 22de fortsattes Træfningen, og kunde altsaa i det Mindste endnu ikke ansees for afgjørende, skjøndt Carlisterne beskrive Christinernes Tab som meget stort, og angiver det endog til 3000 Fanger og flere Kanoner. Disse Angivelser trænge imidlertid til nærmere Stadfæstelse.
Lolland-Falsters Stifts-Tidende, 1837-04-09
Den britiske Legion synes for længere Tid ude af Stand til at gaae angrebsviis frem; hele Divisionen omdannes for Øieblikket til en eneste Brigade, hvorfor en Mængde Officerer have begjært deres Afskeed. Sarsfields Amee-Corps vover sig neppe nogle Mile paa hiin Side Pampelona. Ogsaa engelske Blade bekræfte Espartero's Tilbagetog til Bilbao med 23,000 Mand, hvorved Durango og flere andre Pladse i Biscaia ere givne til Priis for Fjenden. – Capitainen paa et spansk Kystskib, havde bragt Efterretning om et sørgeligt Ulykkes Tilfælde i Santander. Krudtaarnet var sprungen i Luften, havde ødelagt 2 hele Gader og dræbt mange Mennesker. Branden vedvarede endnu ved Efterretningens Afgang. – Den spanske Consul i Bayonne, skriver under 25de f. M. til den spanske Gesandt i London, at han atter for nogle Dage siden havde modtaget 750,000 Fres fra Madrid til Armeens Fornødenheder, og at han i Løbet af 4 Uger havde erholdt i Alt 4,250,000 Fres. For Provianteringen af Nordarmeens 3 Divisioner var saaledes sørget til Udgangen af April, 90,000 Nationer vare anskaffede for Gen. Jrribarren, saafremt han vilde fortsætte sine Operationer i Bastandalen. J Madrid, hvor Nederlaget ved Ernani er officielt bekjendtgjort, frygtede man for Udbrud af en revolutionair Bevægelse, der letteligen kunde styrte Dronningens Regentskab. Den engelske Gesandt har tabt meget i Popularitet og Jndflydelse. Man synes saa temmelig enige i, at Englændernes Hjelp er meget for kostbar.
Lolland-Falsters Stifts-Tidende, 1837-04-09
Frankrig. Loven om den offentlige Underviisning er af Deputeretkammeret antaget med 16 Stemmer mod 132. Ligeledes er Credit=Fordringen, af 3,900,000 Fres for Marine Ministeriet, bevilget uden Discussion med 207 Stemmer mod 28. Lov-Udkastet og Udskrivning af 80,000 Mand, gif igjennem med 219 Stemmer mod 16. - Under en levende Debat, hvori Hr. Desjobert havde forlangt, at samtlige Documenter betreffende de algierske Forhold skulde forelægges Kammeret, havde MarschalClausel selv taget Ordet. "Jngen mere end jeg, sagde han, er interesseret i at Frankrig og Kammeret erholde en nøiagtig Kundskab om samtlige hertil henhørende Documenter. Da jeg er mig bevidst, at have commanderet med Jntelligents, og at have forvaltet med Redelighed, behøver jeg ikke at skye Resultatet af den meest detailleerte Undersøgelse; jeg behøver ingen videre Commando, men jeg behøver Publikums Agtelse og Kjærlighed. Frankrig forbereder nu en ny Crpedition mod Constantinch. Omfanget af disse Forberedelser beviser, at min, med langt ringere Midler foretagne Expedition, maa have været høist fortjenstlig. At den mislykkedes, havde sin Grund i en ulykkelig Omstændighed, som det hverken stod i Kongens, eller Regjeringens, eller i Kammerets, eller nogensomhelst Andens Magt at bekjæmpe. Uden denne Omstændighed vilde jeg, som jeg havde forudsagt, have rykket ind i Constantineh den 6te Dag, selv om jeg ikke havde havt saa mange Tropper under min befaling, som de med hvilke jeg var rykket ud, men blot saa mange som jeg vendte tilbage med. Thi Soldaterne vare brave og de stode, man maa saa have sagt hvad man vil, under en duelig, erfaren Førers Commando, under min Commando!" Til sin Retfærdiggjørelse, og, for at vedligeholde sit Fædrelands Agtelse og Tillid, fordrede han slutteligen at samtlige Actstykker skulde meddeles Kammeret. - Messager paastaaer, at Hertugen af Orleans Ægteskabs=Contract allerede for nogle Dage siden er indtruffen til Paris for at forelægges saavel Kongen som Kammeret til Antagelse. Det unge Ægtepar vil i Sommer beboe Lystslottet Grand-Trianon, og første Vinter Pallais=Royal. Over England havde man Efterretning om, at Prinds Napoleon L. Buonaparte i Slutningen af Januar, i bedste Velbefindende var sat i Land i Rio de Janeiro. Capitainen paa den franske Fregat Andromeda havde nemlig i New York funden nye Jnstructioner fra hans Regjering, der vare forudsendte ved et Dampskib. Aarsagen til denne forandrede Bestemmelse, er endnu ikke bekjendt.
Lolland-Falsters Stifts-Tidende, 1837-04-09
England. Fra St. Helen er under 3die Januar indløben følgende Melding fra det britiske Krigskib Thalia. Paa vores sidste Krydstog have vi taget trende Slaveskibe, Felecte med 611 Regre- og Adalia med 119 Regre. Adalia havde oprindeligen havt 300 af disse Ulykkelige ombord, men da den saae sig forfulgt af Pylades's Baade, havde den kastet samtlige Regre med Undtagelse af ovennævnte 119 overbord for at lette Skibet og Flugten, – den sædvanlige Udvei som Slaveskibe i slige Tilfælde gribe til. Fra London skrives under 31te f.M. at den tyrkiske Gesandt Reschid Bei i Løbet af d. M. agtede at give fire store Diners til Ære for Storherrens Fødselsdag. Til den første ere Cabinets Ministrene, til den anden, det diplomatiske Corps, til den tredie, Lord Majoren og Byens Embedsmænd, og til den fjerde, de anseeligste Kjøbmænd, indbudne.
Lolland-Falsters Stifts-Tidende, 1837-04-09
Sverrig. J den Hertzenhielmske Sag er nu 23 Vidner afhørte. Disses Forklaringer gravere meer og mindre den Saggivne, hvis egne, for Retten afgivne, Erklæringer angaaende hans Kones Mishandling tildeels have modsagt hinanden. Forbittrelsen imod ham der i Egnen er saa stor, at han af Frygt for Voldsomheder endog har seet sig nødsaget til at anmode en halv Snees Bønder om at beskytte ham derfor. Umennesket er saaledes, som Aftonbladet beretter overgivet til den velfortiente Foragt og Afskye, som ingen af nogen Domstol paalagte Straf kan opveie." Det Gaadefulde i den Omstændighed, at han i en saa lang Aarrække, vitterligt for hele Omegnen, har kunnet mishandlet sin Kone saa skrækkeligt, uden at endog hendes nærmeste Paarørende: hendes egen Datter, og Svigerson have seet til, at unddrage hende fra hans Tyranni, er endnu uoplyst. J Retten er fremlagt nogle Stykker haardt og tykt Brød, bagt af sammenmalet Rug og Havremeel, hvilket Actor den 31te Jan. d. A. fandt hængende i en Pialt paa Væggen i den Afdødes Værelse; vedkommende Districtslæge har attesteret, at den Afdøde med sin af Alderdom ødelagte Tandbygning, som Liget udviste, ikke havde kunne bide eller tygge dette Brød, og dog er det ved flere Vidner godtgjort, at saadant Brød udgjorde en væsentlig Bestanddeel af den daglige Føde hun fik, og som ikke var bedre, eller af anden Art end Tjenestefolkenes, Ligeledes er det stadfæstet, at hun var klædt i Laser, der neppe kunde beskytte hende mod Kulden; at Manden strængt havde forbudt sine Folk at varme hendes Værelse eller at lade hende faae Brændsel; at hendes Leie virkelig kun var de omtalte Stole med nogle usle Hynder; at hun ofte besværedes af Rotter, der strax fortærede de Næringsmidler, hun vilde gjemme, at Obersten, da hun engang havde besværet sig over at hun følte sig upasselig efter den usle Næring, hun fik havde svaret: at et galt Menneske ikke havde Følelser; hun skulde spise hvad hun fik &c. – Obersten forblev siddende under alleVidneforklaringer og har fra Undersøgelsens Begyndelse viist en Siælstyrke der i hans høie Alder er ualmindelig nok til ei at kaldes Forhærdelse. Adskillige Tilskuere troede nu og da at opdage hos ham et haanligt Smiil ved saadanne Leiligheder, hvor Vidneforklaringerne vare mest krænkende for ham. – J Følge den i Retten fremlagte Præsteattest har Oberst Hertzenhielm i den nuværende Pastor Embedstid (idet mindste i 15 Aar) hverken bivaanet Gudstjenesten eller gaaet til Alters. Den Straf, Actor har paastaaet, er fuld Mandebod, (300 Rbd.), at staae aabenbar Skrifte og Tabet af Stjerne og Adelsret.